S-805/2020

Dómur

Mál þetta, sem dómtekið var 4. mars 2020, er höfðað með ákæru, útgefinni af lögreglustjóranum á höfuðborgarsvæðinu 4. febrúar 2020, á hendur J-x-x S-x-x, kt. [...], [...], [...], fyrir skjalafals og brot gegn lögum um útlendinga:

1. Með því að hafa föstudaginn 16. september 2016 framvísað í blekkingarskyni við starfsmann Þjóðskrár Íslands breytifölsuðu grísku vegabréfi, nr. AK1866259, í afgreiðslu stofnunarinnar í þeim tilgangi að fá ríkisfangi sínu breytt úr írönsku í grískt.

2. Með því að hafa miðvikudaginn 3. maí 2017 framvísað í blekkingarskyni við starfsmann Sýslumannsins á höfuðborgarsvæðinu fölsuðu grísku ökuskírteini, nr. [...], á hans nafni, er hann sótti um íslenskt ökuskírteini hjá stofnuninni.

3. Með því að hafa mánudaginn 15. maí 2017 framvísað í blekkingarskyni við starfsmann Þjóðskrár Íslands fölsuðu íslensku ríkisfangsbréfi, dags. 28 apríl 2017, í afgreiðslu stofnunarinnar í þeim tilgangi að fá skráð íslenskt ríkisfang.

Telst öll framangreind háttsemi varða við 1. mgr. 155. gr. almennra hegningarlaga nr. 19/1940 og h. lið 2. mgr. 116. gr. laga um útlendinga nr. 80/2016.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 28. janúar 2020, var hann dæmdur í 45 daga fangelsi, skilorðsbundið til 2 ára með dómi 6. febrúar 2018 fyrir líkamsárás og brot á barnaverndarlögum. Brot þau er ákærði er sakfelldur nú voru öll framin fyrir uppkvaðningu dómsins og verður ákærða því nú dæmdur hegningarauki samanber ákvæði 78. gr. almennra hegningarlaga nr. 19/1940.

Þrátt fyrir að um sé að ræða hegningarauka við skilorðsbundinn dóm þykir eftir atvikum rétt að láta fyrri skilorðsdóm halda sér enda er skilorðstími samkvæmt honum runnin út og hefur ákærði staðist það skilorð.

Við ákvörðun refsingar verður það virt ákærða til refsimildunar að hann hefur skýlaust játað brot sín. Þá verður jafnframt að líta til þess að hér er um að ræða brot sem voru framin á árinu 2016 og 2017 og hefur ákæruvaldið ekki getað gefið neinar skýringar á þessum drætti málsins en það gengur gegn málshraðareglu 2. málsl. 3. mgr. 18. gr. og 2. málsl. 2. mgr. 53. gr. laga nr. 88/2008.

Með hliðsjón af framangreindu, sakarefni þessa máls og 77. gr. almennra hegningarlaga þykir refsing ákærða hæfilega ákveðin fangelsi í 2 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði þóknun verjenda sinna á rannsóknarstigi I-kvk-ef L-kvk-ef B-kvk-ef lögmanns, 66.960 krónur, að meðtöldum virðisaukaskatti og A-kk-ef I-kk-ef I-kk-ef lögmanns, 66.960 krónur, að meðtöldum virðisaukaskatti.

Ákærði greiði málsvarnarþóknun skipaðs verjanda síns, L-kk-ef R-kk-ef lögmanns, 105.400 krónur, að meðtöldum virðisaukaskatti. Engan sakarkostnað leiddi af meðferð málsins.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-x-x S-x-x, sæti fangelsi í 2 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði þóknun verjenda sinna á rannsóknarstigi I-kvk-ef L-kvk-ef B-kvk-ef lögmanns, 66.960 krónur og A-kk-ef I-kk-ef I-kk-ef lögmanns, 66.960 krónur.

Ákærði greiði málsvarnarþóknun skipaðs verjanda síns, L-kk-ef R-kk-ef lögmanns, 105.400 krónur.

H-kvk-nf S-kvk-nf B-kvk-nf

D Ó M S O R Ð:

Ákærði, J-x-x S-x-x, sæti fangelsi í 2 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði þóknun verjenda sinna á rannsóknarstigi I-kvk-ef L-kvk-ef B-kvk-ef lögmanns, 66.960 krónur og A-kk-ef I-kk-ef I-kk-ef lögmanns, 66.960 krónur.

Ákærði greiði málsvarnarþóknun skipaðs verjanda síns, L-kk-ef R-kk-ef lögmanns, 105.400 krónur.

H-kvk-nf S-kvk-nf B-kvk-nf